Arent Christensen
Store norske leksikon,Kunst og estetikk,Bildende kunst,Grafikk
Arent Christensen var en norsk grafiker. Han var bror av grafiker Christian Christensen (1898–1977) og elev av Johan Nordhagen på Statens håndverks- og kunstindustriskole i Oslo. I 1920-årene dro han på studiereiser til Frankrike, Italia og England.
I teknisk fint gjennomarbeidede komposisjoner, med forkjærlighet for akvatintaens myke valører, behandlet han figurrike klassiske og romantiske emner som Danaidene i Hades, bymotiver og norske og sydlandske landskaper. Han illustrerte Boccaccios Dekameronen (1934–1935), og eksperimenterte med nyere grafisk teknikk (chrisgrafia).Arent Christensen er representert i Nasjonalgalleriet og ved en rekke utenlandske museer. Les mer i Store norske leksikon Arent Christensen i Norsk biografisk leksikon Arent Christensen i Norsk kunstnerleksikon grafikk